WICE วิ่งแรงเกือบ 8% สูงสุดในรอบเกือบ 4 เดือน
WICE วิ่งแรงเกือบ 8% สูงสุดในรอบเกือบ 4 เดือน ล่าสุด ณ เวลา 15.55 น. อยู่ที่ 3.72 บาท บวก 0.26 บาท หรือ 7.51% สูงสุด 3.72 บาท ต่ำสุด 3.50 บาท ด้วยมูลค่าซื้อขาย 116.72 ล้านบาท
22 ธ.ค. 2559

ผู้สื่อข่าวรายงานว่า ราคาหุ้นบริษัท ไวส์ โลจิสติกส์ (มหาชน) หรือ WICE โดย ล่าสุด ณ เวลา 15.55 น. อยู่ที่ 3.72 บาท บวก 0.26 บาท หรือ 7.51% สูงสุด 3.72 บาท ต่ำสุด 3.50 บาท ด้วยมูลค่าซื้อขาย 116.72 ล้านบาท ขณะที่ดัชนีตลาดหุ้นไทยโดยรวมลบ 0.18%
 
โดยราคาหุ้น WICE ปรับตัวขึ้นแรงสุดในรอบเกือบ 4 เดือน นับตั้งแต่ราคาหุ้นอยู่ที่ 3.80 บาท เมื่อวันที่ 29 ส.ค.59
ขณะที่ นางอารยา คงสุนทร ประธานเจ้าหน้าที่บริหาร WICE เปิดเผยว่า บริษัทตั้งเป้ารายได้ปี 60 จะเติบโตไม่ต่ำกว่า 30% ซึ่งรวมการซื้อกิจการ Sun Express Logistics Pte.Ltd (SEL) จากปีนี้ตามเป้าโต 35-40% โดย 9 เดือนที่ผ่านมามีรายได้แล้ว 693.55 ล้านบาท สูงกว่าทั้งปี 58 ที่รายได้ 689.48 ล้านบาท ซึ่งไตรมาส 4/59 บริษัทรับรู้รายได้จาก SEL ประมาณ 100 ล้านบาท ในขณะที่ปี 60 คาดรับรู้รายได้ 350 ล้านบาท